A Tanács határozata

(2000. október 23.)

a "Sisnet" elnevezésű kommunikációs infrastruktúrának a schengeni környezetben történő kiépítéséről és működtetéséről a Tanács főtitkárhelyettese által egyes tagállamok nevében kötött szerződéseknek a főtitkárhelyettes által történő igazgatására vonatkozó költségvetési szempontok pénzügyi szabályozásának megállapításáról szóló 2000/265/EK határozat módosításáról

(2000/664/EK)

AZ EURÓPAI UNIÓ TANÁCSA,

tekintettel az Európai Unióról szóló szerződéshez és az Európai Közösséget létrehozó szerződéshez mellékelt, a schengeni vívmányoknak az Európai Unió keretébe történő beillesztéséről szóló jegyzőkönyv (a továbbiakban: "Schengeni Jegyzőkönyv") 2. cikke (1) bekezdése második albekezdésének első mondatára,

mivel:

(1) A Tanács főtitkárhelyettesét az 1999/870/EK határozat [1] feljogosítja arra, hogy a schengeni vívmányoknak az Európai Unió keretébe történő beillesztésével kapcsolatosan, a "Sisnet" elnevezésű kommunikációs infrastruktúrának a schengeni környezetben való kiépítésére és működtetésére vonatkozó szerződések megkötésének és igazgatásának céljából eljárjon egyes tagállamok képviseletében.

(2) A fenti szerződésekből eredő pénzügyi kötelezettségeket az Európai Unió általános költségvetése nem fedezi; ezért az Európai Közösségek általános költségvetéséről szóló 1977. december 21-i költségvetési rendelet [2] rendelkezései nem érvényesek.

(3) Ennek megfelelően a 2000/265/EK határozattal [3] egy pénzügyi szabályozást fogadtak el, amely meghatározza a szerződések megkötése során felmerült költségek kifizetéséhez, a fenti szerződések megkötésekor azonnal felmerülő kötelezettségek teljesítéséhez, az érintett tagállamok által kifizetendő hozzájárulások visszaszerzéséhez, valamint a könyvek bemutatása és ellenőrzése érdekében szükséges költségvetés megállapítására és végrehajtására vonatkozó részletes eljárásokat.

(4) A megfelelő számviteli eljárások egyes kisebb formai módosításokat tesznek szükségessé az említett pénzügyi szabályozásban.

(5) Ez a határozat a schengeni vívmányok továbbfejlesztése a Schengeni Jegyzőkönyv értelmében,

A KÖVETKEZŐKÉPPEN HATÁROZOTT:

1. cikk

A Tanács 2000/265/EK határozata a következőképpen módosul:

1. A 7. cikk (1) bekezdésének b) pontja helyébe a következő szöveg lép:

"b) a január 1-je és december 15-e közötti megfelelő lekötésekből származó, december 31-én még mindig esedékes kifizetésre vonatkozó előirányzatok csak a következő pénzügyi évre vihetők át automatikusan.."

2. A 7. cikk (2) bekezdésének első albekezdése helyébe a következő szöveg lép:

"(2) Az (1) bekezdés ellenére január 31-éig a Tanács főtitkárhelyettese megfelelően indokolt kérelmeket nyújthat be a Schengeni Információs Rendszer Munkacsoporthoz (a továbbiakban: "SIS"-munkacsoport) a december 15-éig le nem kötött előirányzatoknak a következő pénzügyi évre történő átvitelére vonatkozóan, ha a következő pénzügyi év költségvetésében az adott fejezetre nyújtott előirányzat nem fedezi a szükségleteket."

3. A 21. cikk első mondatának helyébe a következő szöveg lép:

"A kifizetések a Tanács Főtitkársága nevében, kifejezetten ebből a célból nyitott bankszámlán keresztül történnek."

2. cikk

(1) Ez a határozat az elfogadásának napján lép hatályba.

(2) Ez a határozatot az Európai Közösségek Hivatalos Lapjában ki kell hirdetni.

Kelt Luxembourgban, 2000. október 23-án.

a Tanács részéről

az elnök

J. Glavany

[1] HL L 337., 1999.12.30., 41. o.

[2] HL L 356., 1977.12.31., 1. o. A legutóbb a 2673/1999/EK határozattal (HL L 326., 1999.12.18., 1. o.) módosított rendelet.

[3] HL L 85., 2000.4.6., 12. o.

--------------------------------------------------